CD154 ou ligando de CD40.
O **CD154** (*cluster* de diferenciación 154), tamén chamado **CD40L** ou **ligando de CD40**, é unha proteína que se expresa principalmente nas células T activadas e é membro da superfamilia do TNF. O CD154 da célula T únese ao CD40 situado nas células presentadoras de antíxenos, o que causa diversos efectos, que dependen do tipo celular de célula diana de que se trate. En xeral, o CD154 (ou CD40L) desempeña o papel de molécula coestimulatoria e induce a activación en células prsentadoras de antíxenos en asociación coa estimulación do receptor das células T polas moléculas MHC da célula presentadora. En total, o CD154 ten tres posibles moléculas ás que pode unirse, que son: CD40, a integrina α5β1 e a αIIbβ3. O CD154 regula a función das células B ao unirse ao CD40 da superficie da célula B.

O CD154 está codificado nun xene do cromosoma X humano. Un defecto neste xene orixina unha incapacidade de realizar o cambio de clase das inmunoglobulinas e está asociado coa sindrome hiper-IgM.

Expresión do CD154
------------------

O CD154 exprésase principalmente en linfocitos T CD4+ activados. Aínda que o CD154 foi descrito orixinalmente nos linfocitos T, desde entón atopouse a súa expresión en moitos outros tipos de células, como as plaquetas, mastocitos, macrófagos, basófilos, células NK, linfocitos B, e mesmo en células non hematopoéticas (célula muscular lisa, célula endotelial, e células epiteliais).

Efectos específicos sobre as células
------------------------------------

### Macrófagos

No macrófago o principal sinal para a activación é o IFN-γ producido polas células T CD4+ de tipo Th1. O sinal secundario é o CD154 situado na célula T, que se une ao CD40 da superficie do macrófago. Como resultado desta unión o macrófago expresa na súa superficie máis CD40 e receptores do TNF, o cal contribúe a aumentar o seu nivel de activación. Os macrófagos activados poden despois destruír por fagocitose as bacterias que invaden o organismo e producir máis citocinas.

### Células B

A célula B pode facer a presentación de antíxenos ás células T axudantes. Cando unha célula T activada recoñece o péptido presentado pola célula B, o CD154 da célula T se une ao receptor CD40 da célula B, causando a activación das células B en repouso. A célula T tamén produce IL-4, a cal inflúe directamente nas células B. Como resultado de todas estas estimulacións, a célula B pode empezar a dividirse, facer o cambio de isotipo das inmunoglobulinas, e diferenciarse en célula plasmática. O resultado final é unha célula B que pode producir masivamente anticorpos contra o seu antíxeno específico. As primeiras evidencias destes efectos atopadas eran que nos ratos deficientes en CD40 ou CD154, había pouco cambio de clase dos anticorpos ou formación de centros xerminais, e as respostas inmunes estaban moi inhibidas.

### Células endoteliais

A activación de células endoteliais polo CD154 (por exemplo por acción das plaquetas activadas) causa a formación de especies reactivas do oxíxeno, e de quimiocinas e citocinas, e a expresión de moléculas de adhesión celular como E-selectina, ICAM-1, e VCAM-1. Esta reacción inflamatoria nas células endoteliais promove o recrutamento de leucocitos na zona da lesión e pode potencialmente favorecer a ateroxénese.

Interaccións
------------

O CD154 interacciona con RNF128.

Notas
-----

1. ↑  OMIM
2. ↑  "Entrez Gene: CD40LG CD40 ligand (TNF superfamily, member 5, hyper-IgM syndrome)".
3. ↑  Schönbeck U, Libby P (2001). "The CD40/CD154 receptor/ligand dyad". *Cell. Mol. Life Sci.* **58** (1): 4–43. PMID 11229815. doi:10.1007/PL00000776.
4. ↑  Szmitko PE, Wang CH, Weisel RD, de Almeida JR, Anderson TJ, Verma S (2003). "New markers of inflammation and endothelial cell activation: Part I". *Circulation* **108** (16): 1917–23. PMID 14568885. doi:10.1161/01.CIR.0000089190.95415.9F.
5. ↑  Lineberry, Neil B; Su Leon L, Lin Jack T, Coffey Greg P, Seroogy Christine M, Fathman C Garrison (2008). "Cutting Edge: The Transmembrane E3 Ligase GRAIL Ubiquitinates the Costimulatory Molecule CD40 Ligand during the Induction of T Cell Anergy". *J. Immunol.* (United States) **181** (3): 1622–6. PMC 2853377. PMID 18641297.

Véxase tamén
------------

### Ligazóns externas

* GeneReviews/NCBI/NIH/UW entry on X-Linked Hyper IgM Syndrome or Immunodeficiency with Hyper-IgM, Type 1
* MeshName - CD154+Antigen

### Bibliografía

* Parham, Peter (2004). *The Immune System* (2nd ed.). Garland Science. pp. 169–173. ISBN 0-8153-4093-1.
* Tong AW, Stone MJ (1997). "CD40 and the effect of anti-CD40-binding on human multiple myeloma clonogenicity". *Leuk. Lymphoma* **21** (1–2): 1–8. PMID 8907262. doi:10.3109/10428199609067572.
* van Kooten C, Banchereau J (2000). "CD40-CD40 ligand". *J. Leukoc. Biol.* **67** (1): 2–17. PMID 10647992.
* Schattner EJ (2003). "CD40 ligand in CLL pathogenesis and therapy". *Leuk. Lymphoma* **37** (5–6): 461–72. PMID 11042507. doi:10.3109/10428190009058499.
* Bhushan A, Covey LR (2002). "CD40:CD40L interactions in X-linked and non-X-linked hyper-IgM syndromes". *Immunol. Res.* **24** (3): 311–24. PMID 11817328. doi:10.1385/IR:24:3:311.
* Cheng G, Schoenberger SP (2002). "CD40 signaling and autoimmunity". *Curr. Dir. Autoimmun*. Current Directions in Autoimmunity **5**: 51–61. ISBN 3-8055-7308-1. PMID 11826760. doi:10.1159/000060547.
* Subauste CS (2002). "CD154 and type-1 cytokine response: from hyper IgM syndrome to human immunodeficiency virus infection". *J. Infect. Dis*. 185 Suppl 1: S83–9. PMID 11865444. doi:10.1086/338003.
* Kornbluth RS (2003). "An expanding role for CD40L and other tumor necrosis factor superfamily ligands in HIV infection". *J. Hematother. Stem Cell Res.* **11** (5): 787–801. PMID 12427285. doi:10.1089/152581602760404595.
* Xu Y, Song G (2005). "The role of CD40-CD154 interaction in cell immunoregulation". *J. Biomed. Sci.* **11** (4): 426–38. PMID 15153777. doi:10.1159/000077892.

|  |  |
| --- | --- |
| Control de autoridades | 
* Wd: Q14897851
* MAG: 2779234475

 |

|  |  |
| --- | --- |
| Identificadores | 
* Ensembl: ENSG00000102245
* Entrez: 959
* HGNC: 11935
* HomoloGene: 56
* OMIM: 300386
* RefSeq: NM\_000074

 |